cyanic-selkie/wikianc huggingface dataset:
Mesterdetektiven Blomkvist lever farlig
Handling
Det er 1 år siden eventyret med farbror Einar og juveltyvene. Nå er det sommerferie igjen og "krigen" mellom Røde Rosen (Sixten, Benka og Jonte) og Hvite Rosen (Kalle, Anders og Eva-Lotta) fortsetter. Da Hvite Rosen møter den gamle Gren på broen, forteller Eva-Lotta at han er ågerkar. De løper til Prärien, en plass utenfor deres by Lillköping der herregården fra 1700-tallet ligger, og Røde Rosen har gjort den til sitt høykvarter. Under "krigen" kidnapper de Anders og innelåser Kalle og Eva-Lotta.
Røde Rosen har forhør med Anders i Jontes soverom. I huset framfor Jontes hus bor Gren. Kalle og Eva-Lotta, som har rømt, klatrer opp på Grens tak og ser hva de gjør med Anders. På veien opp ser Eva-Lotta en mann i grønne bukser som besøker Gren og hør at de skal "møtes på onsdag ved den vanlige plassen" og Gren skal ta med seg alle gjeldsbrevene. Røde Rosen tvinger Anders at fortelle hvor Stormumriken er gjemt men Anders rømmer.
Da Eva-Lotta skal hente Stormumriken ved herregården, ser hun Gren og mannen med de grønne buksene. Da mannen med de grønne buksene går ivei, løper Eva-Lotta inn i ham og da tapper han et gjeldsbrev og Eva-Lotta tar opp det. Senere finner hun Gren død og løper redd hjem. Politiet avsperrer området ved herregården. De har et forhør med Eva-Lotta som forteller hva hun gjorde ved herregården og de kommer fram til at hun så morderen. De tror at morderens navn finnes på gjeldsbrevet men Eva-Lotta vet ikke hva hun gjorde med det.
Alle aviser skriver om drapet og Eva-Lottas navn blir publisert. Folk ger henne sjokolade og godteri. Anders skal gjemme Stormumriken i globusen i Sixtens soverom. Sixtens hund Beppo skjeller lykkelig til Anders men Anders ger ham Eva-Lottas sjokolade og han blir taus.
Neste dag er Beppo og Anders syke. Kalle tror da at sjokoladen er forgiftet, han gjør en undersøkelse og ser da at sjokoladen inneholder arsenikk. Men da Kalle og Anders forteller det til politiet, hjelper det ikke; sjokoladekonvolutten har Eva-Lotta slengt.
Noen dager senere går Hvite Rosen på «skattejakt» ved herregården; de leter etter en kart som Røde Rosen gjemt der. Da Kalle og Anders går og leter ved drapplassen, kommer en ukjent mann inn til Eva-Lotta. Hun forteller at de leter etter et papir og da blir han redd og tror at de leter etter gjeldsbrevet. Da Eva-Lotta ser tatoveringen på mannens hånd, kjenner hun igjen ham og forteller Kalle og Anders på røverspråket at det er morderen. Med en revolver tvinger han dem at hente papiret. Da han tar det og læser det, angriper de ham, slenger ut revolveren gjennom vinduet og låser inn ham. Men han hopper, finner revolveren og vill gjøre klar prosessen med dem. Men han løper ivei da politiet kommer, han løper til sin bil, men dekkene er kuttet. Han slenger revolveren i et tjern før politiet pågriper ham. Men han bedyrer sin uskyld, før bevisene kommer; Benka som samler på frimerker hadde tatt sjokoladekonvolutten og plutselig finner Eva-Lotta gjeldsbrevet i sin bukselomme og da innrømmer han.
Filmatiseringer
Boken ble filmatisert i 1957 og i 1996.
Frappé
Frappé, også kalt kaffe frappé eller gresk frappé, (gresk: φραπές, frapés) er en skumdekket iskaffe som lages av pulverkaffe, vanligvis spraytørket. Den er meget populær i Hellas og på Kypros, spesielt på sommerstid, men den har spredt seg videre til andre land. Det finnes en oppskrift på frappé fra 1932 som er bevart i Missouri i USA.
På fransk betyr ordet frappé i drikksammenheng ristet eller kjølt, selv om ordet i populær gresk kultur hovedsakelig knyttes til ristet, som assosieres med lagingen av drikken. Drikken ble formodentlig funnet opp i 1957 ved den internasjonale handelsmessen i Thessaloniki. . F rappé har blitt kalt Hellas' nasjonalkaffe og kan bestilles på nesten alle kafeer, ofte sammen med et glass vann.
Quartiere Salario
Salario er Romas fjerde quartiere og har betegnelsen Q. IV. Navnet Salario kommer av Via Salaria. Quartiere Salario ble approbert i 1921.
Ullerøy (Farsund)
Ullerøy er blant de ytterste øyene i Spindskjærgården og ligger i Farsund kommune. Det bodde folk på Ullerøy fram til midten av 1970-tallet, og på det meste var det to loser i arbeid. Husene på øya fungerer i dag som sommerboliger. Ullerøy ruver solid i landskapet, og høyeste punkt er 96 moh. Under krigen ble både kaptein Odd Kjell Starheim og kontreadmiral Edvard Christian Danielsen satt i land på øya fra engelske ubåter.
Etymologi
Det norrøne navnet for Ullerøy, Ullarøy, er sammensatt av genitivsformen for den norrøne guden Ullr og «øy».
Ted Salmon
Ted Salmon (født 19. desember 1943) er en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
Kunståret 1456
Kunståret 1456 er en oversikt over hendelser, fødte og avdøde kunstnerpersonligheter i 1456.
Phyllis (slekt)
Phyllis er ei slekt i maurefamilien.
Kunståret 1456
Dødsfall
…
Martinus Østbu
Martinus Østbu (født 1. juli 1912 på Stensrud i Stor-Elvdal, død 19. januar 1980) var en norsk skiløper som representerte Slettås IL (Nordre Trysil IL). I VM i Sollefteå i 1934 ble han nummer 24 i kombinert og 38 på 18 km langrenn. Han ble nummer 6 i Holmenkollens kombinertrenn i 1935. Østbu var på Sør-Østerdal skikrets' lag som ble beste tremannslag i kombinert og fikk Norges Skiforbunds kretspokal i hovedlandsrennet (NM) i 1933.
Phyllis (slekt)
Artene er små halvbusker med motsatte eller kransstilte blad. Blomstene er små og hvite, og de er samlet i topper i bladhjørnene eller endestilt. Frukten er tørr og svart, og den deler seg i to deler.
Phyllis er endemisk for Makaronesia. To arter forekommer på Kanariøyene, og en av dem, Phyllis nobla, finnes også på Madeira inkludert Porto Santo og Desertasøyene. Slekta tilhører stammen Anthospermeae, som stort sett forekommer på den sørlige halvkule, og som helt mangler i Europa og middelhavslandene.
Kunståret 1456
Dødsfall
1456 in art
The Children (1990)
The Children er en britisk film fra 1990, regissert av Tony Palmer.
Handling
Martin Boyne er en ingeniør som etter fem års korrespondanse planlegger å reise utenlands for å gifte seg med Rose Sellars (spilt av Kim Novak) som nylig har blitt enke. På vei for å gifte seg med Rose, stopper han i Venezia for å besøke sin gamle venn Cliffe Wheater (spilt av Joe Don Baker) som sammen med sin kone Joyce (spilt av Geraldine Chaplin)
William Nicol
William Nicol (født 18. april 1770 i East Lothian, død 2. september 1851 i Edinburgh) var en skotsk fysiker og geolog. Han er mest kjent for konstruksjon av Nicol-prismet som har vært et viktig instrument i optikk og fysikk.
Lite er kjent om Nicols oppvekst. Til og mens hans fødselsår kan være usikkert da det på hans gravsted finnes en inskripsjon som sier at han var født i 1766 og ikke i 1770. Denne dato kan være når han ble døpt.
Han hadde nær kontakt med sin onkel Henry Moyes som ga offentlige forelesninger og demonstrasjoner innen naturvitenskap. Da han var blind, var Nicol som ung mann engasjert som assistent som skulle hjelpe til med det praktiske.
Da Moyes døde i 1807, fortsatte Nicol dette arbeidet. Dette gjorde han så godt, at da han slo seg ned i Edinburgh, begynte han også å undervise ved universitetet der i byen. Han ble tilbudt en fast stilling, men avslo da han kun trengte pengene han fikk for forelesningene til å forske i sitt eget laboratorium han hadde hjemme. Der levde han et meget avsondret liv opptatt med å studere krystaller og andre gjenstander under mikroskopet.
Det er ikke klart hva han kom frem til i denne tiden. Dette skyldes hovedsakelig at han ikke offentliggjorde noe før han nærmet seg en alder av seksti år. De første, publiserte arbeidene var baserte på mikroskopiske undersøkelser av krystaller og hva de kunne inneholde av fremmedlegemer. Men han blir også omtalt som grunnlegger av eksperimentell petrografi ved at han allerede i 1815 undersøkte på samme måte tynne, gjennomsiktige sjikt av forskjellige mineraler.
Fjellryggen Dorsum Nicol på Månen er oppkalt etter han.
Nicols prisme
Hans berømmelse skyldes konstruksjonen av Nicols prisme i 1828. Det består av en kalsittkrystall som er delt i to og limt sammen igjen med kanadabalsam. Dette gjorde han på en slik måte at lys som gikk gjennom prismet, var polarisert. Ved å benytte et slikt prisme for lyset som går inn i mikroskopet og et annet på lyset som kommer ut igjen etter å ha passert en gjennomsiktig gjenstand i mikroskopet, kan man danne seg et meget informativt bilde av hva gjenstanden inneholder.
Dette gjennombruddet kunne være ansporet av at det i 1826 ble funnet et fossilt tre utenfor Edinburgh. Dette undersøkte Nicol med sin nye metode, men resultatene ble først offentliggjort av en konkurrent som fikk æren for undersøkelsene. Det tok mange år før det ble klart at Nicol var den som hadde kommet frem til denne nye innsikten.
Hayden White
Hayden White (født 12. juli 1928, død 5. mars 2018) var en historiker fra USA. Han var professor emeritus ved University of California, Santa Cruz. Han er kjent for sin inndeling av historieskriving i fire ulike typer basert på litterære kriterier.
Kong Haakon (konfekt)
Kong Haakon er en konfekt produsert av Mondelēz for det norske markedet.
Kong Haakon ble lansert av Freia i forbindelse med at Haakon VII ble Norges konge i 1905. Den ble lansert sammen med andre patriotiske merker som «Kronings Chocolade», «Flag Chocolade» og «Kongen af Norge» etter unionsoppløsningen, og ble et symbol på norsk selvstendighet.
Etter at Freia ble kjøp av Kraft Foods i 1993, ble produksjonen flyttet til Marabou-fabrikken i Sundbyberg i Sverige.
Kraft Foods skilte ut sjokolade og snacks i et eget selskap, Mondelēz. En periode ble konfekten produsert i Tyskland, mens den pr. 2018 produseres i Polen. To av bitene i Kong Haakon-esken har vært med siden 1905: Lucullus (konfekt med kirsebærlikør) og den kremmerhusformede sjokoladen med konjakkmarsipan, «Dyten», begge innpakket i gullfolie. I 2009 dukket fire nye biter opp, «Mocca», «Trøffel», «Nougat» og «Appelsintrøffel». I 2017 ble fem biter - «Mocca», «Trøffel», «Trofé», «Marabou» og «Mandelsplitter» - byttet ut med fem nye: «Romtrøffel», «Hasselnøtt», «Salt karamell», «Nougatsjokolade» og «Crème brûlée». Mondelēz oppgir å selge bortimot 120 tonn (220.000 esker) Kong Haakon hver jul. Kakaoen leveres overveiende fra Ghana og Elfenbenskysten.
Henrik Dorsin
Per Henrik Dorsin (født 20. november 1977 på Lidingö, Stockholms län) er en svensk skuespiller, komiker, sanger og revyartist. I Norge er han mest kjent for sin rolle i komiserien Solsidan, som ble vist på TV 2.
Karriere
Dorsin begynte sin karriere med en statistrolle i filmen Vinterviken fra 1996. Sin TV-karriere innledet han i det satiriske nyhetsprogrammet Detta har hänt 1998.
Han ble sedan revyforfatter og dramatiker. Han har blant annet produsert revyen "Slängar av sleven" oo medvirket i flere forestillinger med teatergruppen Stockholms blodbad, som han var med og dannet sammen med barndomskameratene Per Gavatin, Leo Spauls, Michael Lindgren och Erik Wernquist fra tiden på Sagateatern i Lidingö. De to sistnevnte fortsatta han å jobbe med i det som siden ble "Grotesco". Etter å ha fullført manuslinjen på IHTV ("Institutet för högre TV-utbildning") i Göteborg gikk han mer og mer over til å han å skrive sketskjer og å opptre som komiker. Han ble en av drivkreftene bak SVT:s underholdningsprogram "Säpop" som blev en fiasko, men kom snart tilbake ti TV, bland annat som deltager i TV4:s TV-serie Parlamentet.
Dorsin var hemmelig gjest på "Orphei Drängars" årlige Caprice i Uppsala universitets aula i desember 2006 og 2012 og har sammen med "Riltons Vänner" framført en komposisjon med den finske teksten på O’boy-pakken, med musikk av Göran Lindal opprinnelig skrevet til musikalen Sagoharen förstörde mitt liv, som sattes upp i 1996. Sangen finns med på albumet Kompis.
År 2007 fikk han han "Karamelodiktstipendiet", innstiftet av Povel Ramel. Samme år var han med i Allsång på Skansen der han fremførte en komisk sang om et operabesøk med gamle kjente operaer som musikk, blant annet Carmen og Barbereren i Sevilla. Deretter spilte Dorsin diverse roller i to sesonger av humorserien "Grotesco", der han også var en av manusforfatterne. Han har også i flere år medvirket i flera episoder av humorprogram som "Extra! Extra!", "Time out", "Stockholm live" og "Cirkus Möller".
I Melodifestivalen 2009 spilte han "Pihlman" som sammen med "Pål" (spilt av Rikard Ulvshammar fra Grotesco) var pauseunderholdningen. I løpet av flere sesonger med start vinteren 2009-2010 spilte Dorsin "Ove Sundberg" i TV4:s suksess-serie Solsidan, en karakter som han brukte igjen som en hovedperson i den svenske versjonen av The Office, (Kontoret på norsk), som ble sendt i to sesonger 2012-2013.
I fire år var Dorsin engasjert på Oscarsteatern og hadde blant annet roller i oppsettninger av My Fair Lady, I hetaste laget og Singin’ in the Rain.
Dorsin var sesongsavsluttende sommerprater i Sveriges Radios "Sommar i P1" 2012.
År 2014 turnerte Dorsin med forestillningen Henrik Dorsin - näktergalen från Holavedsvägen, en "humorkonsert i to akter" der han "synger, prater og danser litt". Dorsin vant "Kristallen" 2014 og 2018 som "Årets manliga skådespelare i en tv-produktion".
Siden 2014 har han drevet Scalateatern i Stockholm sammen med Michael Lindgren, samt Conrad og Tova Nyqvist. Dorsin og Lindgren er teaterdirektører mens paret Nyqvist står for maten på teateret.
2014 var Henrik Dorsin julvevert for SVT. Den 2. februar 2015 ble han tildelt Expressens satirepris "Ankan".
John M. Viken
John Martin Viken (født 1881 i Framverran, død 1952 i Follafoss) var sliperiarbeider i Follafoss og ordfører i Verran 1929–1931. Han representerte Arbeiderpartiet.
Han var født på plassen Vikasand i Framverran; faren Johannes var møbelsnekker i tillegg til å drive plassen. John var jektematros, sagbruksarbeider og fisker før han i 1911 flyttet til Follafoss og begynte i industrien. Han var også formann i Follafoss samvirkelag 1928–1934, leder av sliperarbeiderforeningen og styremedlem i Inntrøndelag arbeiderparti.
Bill Laswell
William Otis Laswell (født 12. februar 1955 i Salem, Illinois, USA) er en amerikansk bassgitarist og plateprodusent som har vært med på innspillinger i mange forskjellige genre. Laswell driver også plateselskapet Axiom.
Henning Pleijel
Henning Bernhard Mathias Pleijel (født 5. juli 1873 i Vimmerby, død 20. januar 1962) var en svensk fysiker. Han var rektor for Kungliga Tekniska högskolan (KTH) i Stockholm 1922-1927.
Bill Laswell
Musiker- og produsentkarriere
Laswell er en av sin tids mest produktive musikere og produsenter. Utgivelsene hans er karakterisert av en blanding av genrene punk, funk og dub – ofte også ambient. Andre genre han har vært innom, er tradisjonell indisk musikk, opera, klezmer, hiphop og jazz. Han fikk et gjennombrudd som produsent med Herbie Hancocks banebrytende elektro-låt «Rockit» fra 1983, som Laswell også var med på å komponere. Han har senere produsert for blant andre Mick Jagger, Nona Hendryx, Laurie Anderson, Ramones og Swans, samt Motörhead.
Urania Marquard Olsen
thumb|Urania og mannen Olaus i Stavanger på 1920-tallet Urania Charlotte Amalie Marquard Olsen (født Marquard 13. april 1856 på Gottorp slott i Slesvig, død 28. juni 1932 i Stavanger) var en dansk-norsk skuespiller og teaterinstruktør.
Henning Pleijel
Pleijel begynte universitetsstudier i 1891, blev filosofie licentiat ved Uppsala universitet i 1904, filosofie doktor i 1906 og dosent i mekanikk og matematisk fysikk i Uppsala samma år. Pleijel ble ansatt i Telegrafverket i 1892, og tjenestegjorde som lærer ved verkets undervisningsanstalt i 1896-1909. Han var direktør for dets testingsavdeling fra 1900 til 1913, og ble utnevnt til professor hos Kungliga telegrafstyrelsen i 1913. Under sin tid ved Telegrafverket var han blant annet verkets sjøkabelekspert.
Bill Laswell
Plateselskapet Axiom
Med hjelp fra Island Records og eieren Chris Blackwell, stiftet Laswell i 1990 plateselskapet Axiom. De utga plater innen verdensmusikk, eksperimentell rock, avant-garde jazz, dub og hiphop – samt Laswells egne prosjekter Material og Praxis. Via plateselskapet, gjorde Laswell innspillinger av tradisjonell musikk med moderne utstyr rundt om i verden. Da Blackwell trakk seg fra moderselskapet i 1997, forsvant mye av det økonomiske grunnlaget, og utgivelsene ble færre.
Henning Pleijel
I 1914 ble Pleijel professor i teoretisk elektroteknikk ved KTH. Han ble KTHs prorektor i 1921 og rektor fra 1922 til 1927. Han ble værende som professor ved KTH til 1934.
Urania Marquard Olsen
Familie
Urania Marquard Olsen var datter av militærmusiker Ferdinand Marquard og Marie Nielsen. Under Andre slesvigske krig flyktet moren med Urania til København, mens faren deltok i krigen. 7. august 1892 ble Urania gift i Stavanger med teaterdirektør Iver Olaus Olsen.
Liv og virke
Hun fikk sin scenedebut 1. september 1874 i Folketeatret i København i tittelrollen i vaudeville-stykket Jomfru Rose. Hun hadde sin siste opptreden ved dette testret 1. april 1875. I 1875-1877 var hun engasjert ved Odense Teater, hvor hun inntok en primadonnastilling. Her sang hun blant annet i operettene Madame Aagots Datter, Røverne og Teaterbandittene.
Henning Pleijel
Pleijel var medlem av jernbaneselektrifiseringskomitéene av 1908, 1914 og 1920, ble formann for sterkstrøm-svakstrøm-komitéen i 1921 og drev, som Telegrafstyrelsens sakkyndige, forhandlinger og studier angående en svensk radiostasjon for Amerikatrafikken, dels i England og Amerika i 1921, dels i Tyskland i 1922. Pleijel ble i 1919 medlem av Kungliga Ingenjörsvetenskapsakademien (IVA), i 1923 ble han IVAs visepreses og 1. juni samme år IVAs preses. Han ble også medlem av Kungliga Vetenskapsakademien (KVA) 1922 og av Fysiografiska sällskapet i Lund samme år. I 1933 ble han KVAs sekretær, etter Henrik Gustaf Söderbaums bortgang, og ble værende i vervet til 1943, da Arne Westgren etterfulgte han. Pleijel publiserte mange artikler om matematiske, fysiske og elektrotekniske forhold.
Pleijel æresdoktor ved KTH i 1944.
Henning Pleijel tilhørte Smålandsslekten Pleijel og var fetter til teologen Hilding Pleijel, far til matematikeren Åke Pleijel og farfar til forfatteren og kulturjournalisten Agneta Pleijel.
Urania Marquard Olsen
Liv og virke
I årene 1883-1887 var hun primadonna ved teaterdirektør Olaus Olsens selskap i Norge, en posisjon hun overtok etter Ludovica Levy. I 1887 og 1888 medvirket hun i forestillinger ved Dagmarteatret i København. I perioden 1891-1893 var hun tilknyttet Carl Henriksens selskap i Danmark. Etter at hun giftet seg med Olaus Olsen, var de to ektefellene tilknyttet de samme teatergruppene. Hun var i 1893-1894 ved E. J. Warmings selskap i Norge. Og deretter ved Olaus Olsens eget selskap. De var i lengre perioder tilknyttet teaterlivet i Stavanger, hvor hun fra 1914 var delvis gjest og delvis fast ansatt ved Stavanger Faste Scene.
Gjennem hele karrieren holdt hun seg til sitt danske morsmål.
Visbur
Visbur (gammelnorsk: Visburr) var en mytisk konge i Uppsala i Svitjod (Sverige) av Ynglingeætten. Navnet betyr «sikker sønn». Visbur er omtalt i kildene Ynglingatal av skalden Tjodolv den kvinværske, Historia Norvegiæ og i Ynglingesagaen av Snorre Sturlason som sønn av den mytiske kong Vanlande og tipp-oldebarn av guden Yngve-Frøy. Hans eksistens er høyst tvilsom. Ynglingatal og de senere nedskrivinger har primært hatt som formål å legitimere Ynglingeætten og Harald Hårfagres slekt gjennom å legge fram deres ættlinjer direkte tilbake til de norrøne gudene.
Kong Vanlande fikk sønnen Visbur med Driva, datter til den mytiske kong Snø den gamle i Finland. Vanlande reiste fra Driva før sønnen ble født og kom aldri tilbake tross løfter. Driva fikk trollkvinnen Huld til å seide mot Vanlande og tok ham av dage på den måten. Visbur ble da konge etter far sin. Han ble gift med datter til Aude den rike og fikk med henne sønnene Gisl og Ondur. Visbur tok seg senere en annen kone og fikk med henne sønnen Domalde. Visburs to eldste sønner hevnet uretten mot sin mor ved å seide mot faren, og feiden ender med at sønnene brenner sin far inne.
Sønnen Domalde tok over arven og riket etter far sin da han var død.
Sebastian Popp
Sebastian Popp (født 1754 i Norge, død 1828 i København) var en boktrykker som virket i København.
Popp var født i Jarlsberg Grevskab og kom 22 år gammel i boktrykkerlære, etter i 7 år å ha «vært ved Handelen». Han gikk i lære hos Johann Rudolph Thiele (1736–1815), hvor han ble svenn i 1779. Ved hjelp av en velynder kunne han etablere seg i Rosengaarden nr. 115 i København. Han fikk snart virksomheten i gang, og i 1791 ble han i stand til anskaffe en eiendom i Store Fiolstræde nr. 179 hvor han 5 år senere rådet over et trykkeri med 5 presser og holdt 24 personer beskjeftiget. 1798–1809 lå trykkeriet i Østergade 54, fra 1810 i nr. 72. I 1805 var han blitt valgt til boktrykker for Videnskabernes Selskab.
I 1800 kjøpte han Mørchs skriftsstøperi på auksjon, som han igjen solgte i 1814 til den svenske boktrykker Johan Pehr Lindh. Rester av skriftmatrisene oppbevares i Nordiska museet i Stockholm. Foruten å utføre arbeide for forleggere som Soldin og Gyldendal produserte Popp også trykk på eget forlag: I 1788–96 ukeskriftet Kritik og Antikritik, 1796–99 Rousseaus Emil. Til sistnevnte skrev han også en fortale.
Popp var også kaptein i det borgerlige infanteri, og i denne egenskap samlet og utga han Excercer-Reglement samt Kommando-Ordene ved Excercicen og Øvelsen med Borgerskabet.
I 1815 avsto Popp trykkeriet til sønnen Hartvig Frederik – fra 1817 Adam Oehlenschlägers foretrukne boktrykker. Popp selv døde i 1828, sønnen 2 år etter. Popps enke drev trykkeriet i noen år inne det overgikk til J. G. Salomon.
Prosobonia
Prosobonia (polynesiasniper) er en slekt med små snipefugler, som utelukkende er standfugler og lever i tropisk klima. Slekten inkluderer kun fire arter, hvorav tre er utdødd på siste halvdel av 1700-tallet. Slekten utgjør sammen med slekten Calidris tribuset Calidrini, som er ei av flere grupper i snipefamilien (Scolopacidae).
Man regner med at de fire artene var omtrent like store og ganske like, men i dag har man bare denne kunnskapen om tuamotusnipa. Det er en liten vader som måler cirka 15–17 cm og veier omkring 32–44 g. Vingene er ganske avrundet i flukt. Nebbet er tynt, kort og rett og øynene mørke. Fjærdrakten har mørk brun overside med spetter og lyse spettet hals, bryst og underside. Fra nebbroten renner det ei lysere stripe i bue over øynene. De undere ekstremitetene er blekgule til nærmest gråaktige og relativt korte.
I dag er det bare kjent at tuamotusnipa hekker på de fem litt avsidesliggende øyene Tenararo, Morane, Reitoru, Tahanea og Raraka blant Tuamotuøyene i Fransk Polynesia. Totalbestanden ble i 2003 estimert til 1 300 individer, hvorav cirka 900 i forplantningsdyktig alder. Svartrotter (Rattus rattus) og tamkatter (Felis silvestris catus) har utgjort og utgjør fortsatt den største trusselen for artens framtid. Det foreligger planer om å re-kolonisere arten på øyene Vahanga og Tenarunga (fra Tenararo) og å re-introdusere den på øya Temoe.
Inndeling
Inndelingen følger HBW Alive og er i henhold til Piersma & Bonan (2019).
Junior-NM i friidrett 2017
Junior-NM i friidrett 2017 ble arrangert fra 11. til 13. august 2017, i Harstad. Arrangør var IK Hind.
Tanzanias nasjonalmuséer
Village Museum
Kijiji cha Makumbusho, eller Village Museum, etablert i 1996, er en open-air etnografisk museum ligger i utkanten av Dar-es-Salaam, på veien til Mwenge og Bagamoyo. Det viser tradisjonelle hytter fra 16 forskjellige tanzanianske etniske grupper. Det er også eksempler på tradisjonell jordbearbeiding, og tradisjonell musikk og dans show blir holdt hver dag.
Nasjonalt naturhistorisk museum
National Natural History Museum i Arusha, åpent siden 1987,ligger i Arusha, i Boma Road. Det har to faste utstillinger, henholdsvis på menneskelig utvikling og entomologi.
Arusha-erklæringens museum
Arusha-erklæringens museum, åpent siden 1977,ligger i Arusha, i Kaloleni Road. Det viser dokumenter på den koloniale historien til Tanzania, kampen for uavhengighet, og Arusha-erklæringen der den første tanzanianske presidenten Julius Nyerere skisserte sitt politiske syn.
I Should Be So Lucky
«I Should Be So Lucky» er en dansepop-sang av den australske sangeren Kylie Minogue. Sangen ble skrevet og produsert av Stock Aitken Waterman for Minogues debutalbum Kylie (1988). Sangen ble utgitt som albumets andre singel den 29. desember 1987. Den ble en kommersiell suksess, og nådde førsteplass på topp 10-listene i Storbritannia og Australia.
Informasjon
Etter suksessen med singelen «The Loco-Motion» i Australia, reiste Kylie til London for å arbeide med Michael Stock, Matt Aitken og Pete Waterman. Sangen har instrumentering fra keyboard og gitarer.
«I Should Be So Lucky» kom inn på UK Singles Chart den 9. januar 1988 i nummer 90, den da nådde førsteplass og bodde for fem uker. Sangen ble den tredje mest solgte singel i året med salg av over 672.000 eksemplarer. I Norge nådde sangen førsteplass på hitlistene og ble landets bestselgende singelen i 1988. Sangen nådde også førsteplass i Finland, Tyskland, Israel og Japan. «I Should Be So Lucky» fremført moderat godt i Nord-Amerika. I USA nådde sangen som nummer 28 på Billboard Hot 100, og i Canada nådde sangen nummer 25 på hitlistene. I Sverige solgte singlen over 20.700 eksemplarer, og 249.000 eksemplarer i Frankrike.
Katten (Oslo)
Katten er en kommunal badestrand ved Bunnefjorden i Bydel Nordstrand, Oslo. Stranda er barnevennlig, med skjermet sandstrand, svaberg og gressbakker. Her finnes stupebrett, badetrapp, bord og benker, samt toaletter, dusj, drikkevann og kiosk. Nytt toalett- og servicebygg sto ferdig i 2009.
Det er svært begrensede parkeringsmuligheter i nærheten, men det er bussholdeplass på Mosseveien rett ved, og gangsti ned til Katten fra Ljan jernbanestasjon.
Jean-François Thomas de Thomon
Jean-François Thomas de Thomon (født Jean-François Thomas; 12. april 1760 i Nancy, død 4. september 1813 i St. Petersburg) var en franskfødt arkitekt innen neoklassisismen. Han laget også tegninger som i dag regnes som mesterverker.
Han var utdannet som arkitekt ved det franske akademiet i Roma, og tok med seg de neoklassiske idealene til Russland, hvor han endte opp som hoffarkitekt hos tsar Alexander I.
Av gjenstående bygninger, er børsbygningen i St. Petersburg den mest synlige i vår tid. Han tegnet også det første Odessa-teateret, som ble ødelagt av brann i 1873.
Ross McPherson
Ross McPherson (født 24. oktober 1938, død 4. september 2016) var en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
Jugoslavia i Eurovision Song Contest
Jugoslavia debuterte i Eurovision Song Contest i 1961 og deltok 27 ganger frem til 1992. Jugoslavia var det eneste landet fra østblokken som deltok i Eurovision Song Contest før murens fall. Landet vant konkurransen i 1989 med rockegruppen Riva og arrangerte Eurovision Song Contest året etter. Landet kom sist i konkurransen én gang, i 1964.
Etter president Josip Broz Titos død i 1980, tiltok de interne uenighetene mellom landets republikker og selvstyrte områder. Utover i 1980-årene begynte landet å knake stadig mer i sammenføyningene, og i 1991 erklærte Kroatia, Slovenia og Nord-Makedonia selvstendighet fra Jugoslavia. Bosnia-Hercegovina fulgte etter i 1992, og samme år deltok Jugoslavia for siste gang, da som Den føderale republikken Jugoslavia – i praksis bestående av dagens Serbia, Montenegro og Kosovo.
Kort tid etter Eurovision Song Contest 1992 ble Den føderale republikken Jugoslavia underlagt strenge sanksjoner fra verdenssamfunnet, inkludert utestengelse fra internasjonale idretts- og kulturarrangementer som Eurovision Song Contest. Landet ble også suspendert fra EBU og Den internasjonale telekommunikasjonsunion, noe som er krav for å delta i konkurransen. De ulike jugoslaviske republikkene debuterte som selvstendige nasjoner utover i 1990- og 2000-årene: Bosnia-Hercegovina (1993), Kroatia (1993), Slovenia (1993), Nord-Makedonia (1998), føderasjonen Serbia og Montenegro (2004–2005), Montenegro (2007) og Serbia (2007). Kosovo har fortsatt ikke debutert som selvstendig nasjon, på grunn av internasjonal strid rundt landets status.
Historikk
I perioden 1961–1992 sto Jugoslavia over Eurovision Song Contest ved fem anledninger: først fra 1977 til 1980 og deretter igjen i 1985, da konkurransen ble arrangert på nasjonens femårs-minnedag for landets tidligere president, Josip Broz Tito.
Landet oppløses og utestenges
Dette var siste gang Jugoslavia deltok i Eurovision Song Contest. Tre uker etter finalen i Malmö vedtok FN en rekke internasjonale sanksjoner mot FR Jugoslavia gjennom resolusjon 757 fra FNs sikkerhetsråd. Resolusjonen innførte en rekke økonomiske og kulturelle sanksjoner mot landet, blant annet utestengelse fra internasjonale idretts- og kulturarrangementer som Eurovision Song Contest. I tillegg ble FR Jugoslavia kastet ut av EBU 30. juni 1992. Sanksjonene ble innført fordi FR Jugoslavia ikke fulgte opp kravene i tidligere FN-resolusjoner rundt jugoslaviakrigene og den kroatiske uavhengighetskrigen.
Etter Jugoslavia
Etter oppløsningen av Jugoslavia ble de regionale tv-kanalene under JRT raskt omorganisert til nasjonale tv-kanaler med nye navn. Allerede i 1993 var flere tidligere jugoslaviske republikker på plass i Eurovision Song Contest, da de selvstendige nasjonene Slovenia, Kroatia og Bosnia-Hercegovina deltok for første gang. Nord-Makedonia debuterte fem år senere, i 1998.
FR Jugoslavia var utestengt fra konkurransen frem til juli 2001. Da ble landet gjenopptatt som medlem i EBU etter å ha blitt anerkjent av FN og Den internasjonale telekommunikasjonsunion. FR Jugoslavia ønsket å delta i Eurovision Song Contest 2003, men EBU ønsket ikke å ta inn nye deltakere i konkurransen. Først da konkurransen ble omstrukturert med innføring av semifinale i 2004, fikk nye land slippe til – inkludert FR Jugoslavia, som da hadde blitt til føderasjonen Serbia og Montenegro. Denne føderasjonen ble igjen oppløst gjennom en folkeavstemning i 2006, og de nye nasjonene Montenegro og Serbia debuterte begge som selvstendige land i 2007 – en konkurranse Serbia endte opp med å vinne.
Kosovo har fortsatt ikke deltatt i Eurovision Song Contest som selvstendig nasjon. Dette skyldes internasjonal strid rundt landets selvstendighet. En rekke land, inkludert Serbia og flere andre EBU-medlemmer, har ikke anerkjent Kosovo som selvstendig nasjon. Tross flere forsøk har Kosovo heller ikke blitt opptatt som medlem i hverken EBU, FN eller Den internasjonale telekommunikasjonsunion. Dette er krav for å kunne delta i konkurransen.
Deltakere
Under er en liste over Jugoslavias deltakere, plasseringer og poeng i konkurransen. {{legend|gold|Vinner}} {{legend|#dcdcdc|Andreplass}} {{legend|#f4a460|Tredjeplass}} {{legend|#e0ffff|Sisteplass}}
Stemmehistorikk
Under er en oversikt over Jugoslavias avgitte og mottatte poeng i alle finaler fra 1961 til 1992. Tallene er hentet fra ESC Database.
Keith Thomson
Keith Thomson (født 26. februar 1941, Methven i Canterbury i New Zealand, død 26. januar 2023 i Christchurch) var en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
John Hicks (landhockeyspiller)
John Hicks (født 14. november 1938) er en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
Liten stripefisk
Liten stripefisk (Atherina boyeri) er en fiskeart.
Den har en avlang kropp med en sølvfarget stripe langs kroppssiden og to godt adskilte ryggfinner. Den kan bli opptil 14 cm lang, men vanlig lengde er 8–12 cm. Den kan skilles fra stor stripefisk på at snuten er kortere enn øyets diameter og på at skjellene er større.
Trabelsi et al. (2002) har publisert en undersøkelse av mitokondrielt DNA som viser at liten stripefisk er et artskompleks som omfatter minst tre arter. Atherina punctata er bare kjent fra hardbunn i det vestre Middelhavet, mens A. lagunae finnes i laguner ved alle kyster rundt Middelhavet. Artsnavnene er ugyldige ifølge Kottelat og Freyhof (2009), og disse to nyoppdagede artene er ikke anerkjent av FishBase eller Eschmeyers Catalog of Fishes.
Atherina boyeri i snever betydning er utbredt i Nordøst-Atlanteren fra England og Nederland til Mauritania og Madeira, og den forekommer også i Middelhavet, Svartehavet (underart A. b. pontica) og Det kaspiske hav (underart A. b. caspia). Den sistnevnte regnes av Catalog of Fishes som en egen art, A. caspia.
Partisjon (mengdelære)
En partisjon av en mengde M er i matematikk en oppdeling av mengden i ikke-tomme, disjunkte delmengder, slik at unionen av undermengdene er lik M. Ethvert element i M er dermed inneholdt i én og kun én av delmengdene. Delmengdene blir gjerne kalt blokker, deler eller celler.
Til enhver partisjon svarer det en ekvivalensrelasjon, og alle elementene i en og samme celle kan kalles ekvivalente.
Partisjoner spiller en viktig rolle i integralteori.
Formell definisjon
En partisjon av en mengde M er en samling av ikke-tomme delmengder Pi, slik at
Partisjoner og ekvivalensrelasjoner
En binær relasjon S i mengden M kalles en ekvivalensrelasjon dersom den er symmetrisk, refleksiv og transitiv. For hvert element x i mengden kan en da definere en delmengde
Et velkjent eksempel på ekvivalensklasser kan en finne i mengden av rasjonale tall Q. Brøkene 3/4 og 9/12 er ikke identiske, men er likevel like. En relasjon i Q kan defineres som at «to rasjonale tall a/b og c/d er like dersom ad = bc». Relasjonen definerer en samling av ekvivalensklasser av brøker. Brøkene 3/4 og 9/12 er ekvivalente.
Carolee Schneemann
Carolee Schneemann (født 12. oktober 1939 i Fox Chase i Philadelphia i Pennsylvania, død 6. mars 2019) var en amerikansk kunstner, kjent for sine diskurser om kroppen, seksualitet og kjønn.
Hun studerte til en bachelorgrad fra Bard College og senere fikk hun en M.F.A. fra Universitetet i Illinois. Hennes arbeider er i hovedsak preget av forskning på visuelle tradisjoner, tabuer, og kroppen til det enkelte mennesket i forhold til sosiale organer. Hennes arbeider har blitt vist på Los Angeles Museum of Contemporary Art, New York Museum of Modern Art og i London National Film Theatre.
Schneemann underviste ved flere amerikanske universiteter, blant annet California Institute of the Arts, School of the Art Institute of Chicago, Hunter College og Rutgers University, hvor hun var den første kvinnelige kunstprofessoren som ble ansatt. I tillegg publiserte hun flere verk som Cézanne. Mye av Schneemanns arbeider var performancebasert og hun produserte flere fotografier, dokumentasjon, videoer, skisser og kunstnerens egne notater. På 1990-tallet begynte Schneemanns arbeider å bli anerkjent på nasjonalt nivå som viktige verker av feministisk kunst. Den første prominente utstilling av hennes arbeider ble utstilt i 1996.
Bruce Judge
Bruce Judge (født 3. april 1942) er en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
John Anslow
John Anslow (født 6. oktober 1935) er en newzealandsk landhockeyspiller.
Han representerte New Zealand under Sommer-OL 1968 i Mexico by, hvor laget hans ble nummer 7.
Kongsberg Automotive
KA ble etablert i 1987, ved at ansatte ved Kongsberg Våpenfabrikk kjøpte ut bildels-divisjonen der.
Selskapet har fabrikker i 19 land.
Magdalene Osenbroch
Magdalene Henrikke Dedichen Osenbroch (født 23. februar 1830 i Bergen, død 11. februar 1854 i Bergen) var en norsk skuespillerinne.
Magdalene Osenbroch (døpt Lene) var datter av kjøpmann Anthon Magnus Olsen og hans annen hustru Margrethe Cathrine Tornøe. Hun ble 3. april 1853 gift med kjøpmann Peter Andreas Houge. Da hun døde, ikke fullt 24 år gammel, etterlot hun seg «en Datter, der endnu er for ung til at føle Savnet af en kjærlig Moder. Condolence frabedes».
Osenbroch debuterte 12. januar 1851 som gjest ved Det norske Theater i fødebyen Bergen, i rollen som Jenny i stykket En hytte og hans Hjerte. I mars 1851 fikk hun sin Christiania-debut i samme rolle, ved Christiania Theater. Dette medførte imidlertid intet engasjement, og hun vendte dermed tilbake til Bergen, hvor hun av Ole Bull ble ansatt ved Det norske Theater. Hun var ansatt høstsesongen 1851, fra 26. september til 30. november. Deretter var hun engasjert som elev samme sted til hun 31. desember 1852 oppga teatret.
Glasur (mat)
Glasur beskriver flere måter kokker og kakebakere bruker for å heldekke en eller flere av ingrediensene i et måltid eller en rett på. Glasuren dekker vanligvis det meste av det som sees av denne maten, der de mest kjente er kaker og kjøttvarer. Hensikten kan være mer enn pynting, glasur/glasering kan bidra til at matvaren beholder smaken og at uttørring hindres.
Kaker
Glasur/glasering, etter fransk glace som bl.a. betyr is, kan utføres ved å bruke vann, melis, eggehvite eller forskjellige varianter av fett på, avhengig av hva som skal bli det endelige resultatet på. Avhengig av smaksønske brukes også hvitt eller brunt sukker, sjokolade, vaniljestang og annet.
Den svært vanlige melissausen som størkner kort tid etter påføring, blir også kalt melisglasur. Denne består hovedsakelig av melis, eggehvite og vann med litt eddik, eventuelt tilsatt konditorfarge.
Kjøtt
Kjøtt som skal serveres kaldt kan også glaseres. Mest alminnelig er det å glasere skinke. Glasur til denne består vanligvis av honning eller sukker blandet med sennep, eventuelt med andre kryddertilsetninger etter smak. Glasur påføres kokt eller stekt skinke før denne får de siste 20-30 minuttene i stekeovnen.
Fisk
Også dampet eller ovnsbakt hel fisk kan glaseres, men da etter at den er blitt kald. Denne glaseringen lages gjerne av klaret fiskekraft og gelatin, eventuelt med smakstilsetninger. Glaseringen sprayes eller dryppes på den kalde fisken.
Pol Carreras
Pol Carreras (født 17. januar 1990) er en spansk alpinist. Han representerte landet sitt under Vinter-OL 2014 i Sotsji, der han ikke fullførte noen renn.
Ivarsbyälven
Ivarsbyälven er ei elv i Årjäng kommune i Värmlands län i Sverige. Den dannes ved samløpet mellom Langebekk og Skårsälven og renner like etter ut i Hvitsjøen. På denne første strekningen danner elva riksgrensa mellom Norge og Sverige. Fra Hvitsjøen renner elva mot sør og passerer bygdene Bottner og Ivarsbyn før den munner ut nordøst i innsjøen Östen. På strekningen mellom Hvitsjøen og Bottnertjärn kalles elva Bottnerälven. Elva er 6,6 kilometer lang, hvorav strekningen mellom Hvitsjøen og Östen utgjør 4,7 kilometer.
Fra Östen fortsetter vassdraget som Upperudsälven, som munner ut i Vänern.
Antonio Jose Pardo Andretta
Antonio Jose Pardo Andretta (født 8. september 1970) er en venezuelansk alpinist. Han representerte landet sitt under Vinter-OL 2014 i Sotsji, der han ikke fullførte noen renn.
VM i kunstløp 1910
VM i kunstløp 1910. Verdensmesterskapet i kunstløp single for menn ble arrangert i Davos i Sveits 29. og 30. januar 1910. Damenes singlekonkurranse og parløp ble arrangert i Berlin i Tyskland 4. og 5. februar.
Ulrich Salchow fra Sverige ble verdensmester i kunstløp for niende gang og Lily Kronberger fra Ungarn vant damenes singel, det var hennes tredje seier. Anna Hübler & Heinrich Burger fra Tyskland ble verdensmesterne i parløp.
Antonietta Ledezma
Antonietta Ledezma (født 1991?) er en menneskerettighetsaktivist fra Venezuela. Hun er yngste datter av Antonio Ledezma, som var ordfører i Caracas, men som nå holdes i husarrest etter tidligere å ha vært vilkårlig fengslet i 2015 anklaget for å legge planer for å kaste Nicolás Maduros regjering. Arrestasjonen av hennes far har motivert Antonietta Ledezma til å ta opp kampen mot diktatur i Venezuela og politikernes angrep på menneskerettighetene. Hun krever at faren skal løslates og at demokratiet i Venezuela skal gjenoppbygges.
Quartiere Appio Claudio
Appio Claudio er Romas 25. quartiere og har betegningen Q. XXV. Quartiere Appio Claudio rr oppkalt etter den romerske politiker Appius Claudius Caecus. Quartiere Appio Claudio ble opprettet i 1961.
Helix (band)
Helix er et kanadisk band som ble startet i 1974 av trommeslageren Bruce Arnold, men vokalisten Brian Vollmer er det eneste bandmedlemmet som har vært med på alle utgivelsene. Etter at deres andre selvutgitte plate, White Lace & Black Leather (1982), fikk en hit i England med låten «Women Whiskey And Sin», fikk de platekontrakt med Capitol. Singelen «Heavy Metal Love» fra No Rest for the Wicked (1983) gjorde det bra på hitlistene. Deres største hit er «Rock You» som er skrevet av Bob Halligan, jr. og var med på deres fjerde album Walkin' the Razor's Edge (1984). Fra samme album slapp de også coveren «Gimme Gimme Good Lovin'» (først innspilt av one hit wonders Crazy Elephant i 1969) som singel, ledsaget av en kontroversiell musikkvideo med mindreårige Traci Lords.
Stefan Luitz
Stefan Luitz (født 26. mars 1992) er en tysk alpinist.
Han kjørte sitt første verdenscuprenn i Adelboden 8. januar 2011 og fikk sin første pallplassering 8. desember 2012 da han ble nummer to i storslalåm i Val-d’Isère.
Luitz representerte landet sitt i vinter-OL 2014 i Sotsji, der han ikke fullførte noen renn.
Luitz kjørte inn til sin første verdenscupseier da han vant storslalåm i Beaver Creek 2. desember 2018, men Luitz ble diskvalifisert fordi han hadde inhalert oksygen mellom omgangene, og Marcel Hirscher ble tilkjent seieren. Den internasjonale voldgiftsretten for sport (CAS) omgjorde diskvalifikasjonen slik at Luitz beholdt seieren.
Under VM 2021 i Cortina kjørte han på det tyske laget som tok bronse i lagkonkurransen.
Friedrich Roscher
Friedrich Christian Gotthilf Roscher (født 11. juni 1791 i Sachsen, Tyskland, død 1859 i Modum, Norge) var utdannet kjemiker og mest kjent for sin stilling som teknisk direktør (hytteinspektør) ved Blaafarveværket i dets stordriftstid.
Friedrich Roscher kom fra en bergverksfamilie – hans far var kongelig prøyssisk hyttemester ved bergverkene i Sachsen. Selv arbeidet han som kjemiker i Dresden fram til ca. 1820 og var ekspert på framstilling av blåfarge.
Ca. 1822 kom han til Blaafarveværket i Modum, som nettopp hadde blitt overtatt av et tysk-engelsk konsortium med Wilhelm Christian Benecke (senere adlet Baron von Gröditzberg) i Berlin som største interessent og Benjamin Wegner som administrerende direktør. Roschers tittel her var «hytteinspektør», også kalt teknisk direktør, og han tilhørte direksjonen ved Blaafarveværket sammen med bergmesteren og administrerende direktør. Han var også arkitekten bak empirebygningen Nyfossum, som var familien Roschers hjem, og som senere fulgte stillingen «teknisk direktør».
Roscher var gift to ganger. Hans første kone var Augusta Elisabeth Hubbauer (1795-1845) fra Baden. De fikk fire barn, Theodor Roscher, Adolf Friedrich Roscher, Ragnvald Robert Roscher, samt en datter som døde som liten. Som enkemann giftet han seg på nytt med Marthe Dorothea Berg fra Modum, og fikk også sammen med henne fire barn.
Friedrich Roscher sluttet ved Blaafarveværket i 1840. Siden var han involvert i driften både ved Snarums Koboltværk og Ringerikes Nikkelverk.
Oselva (Rømskog)
Oselva (i Sverige: Rommenäsälven) er ei elv i Aurskog-Høland kommune i Viken og Årjäng kommune i Värmland i Sverige. Den renner i sørøstlig retning fra Rømsjøen i Rømskog til innsjøen Östen i Årjäng. Elva er 4,6 kilometer lang, hvorav 3,4 km i Norge og 1,2 km i Sverige.
Banjul internasjonale lufthavn
Banjul internasjonale lufthavn er den største flyplassen i Gambia, og ligger i hovedstaden Banjul.
Stefan Prisadov
Stefan Prisadov (født 13. oktober 1990) er en bulgarsk alpinist. Han representerte landet sitt under Vinter-OL 2014 i Sotsji, der han ikke fullførte noen renn.
Samuel Joseph Aquila
Prest
Samuel Aquila fullførte sine filosofiske og teologiske studier ved St. Thomas-seminaret i Denver.
Han ble presteviet den 5. juni 1976 for erkebispedømmet Denver. Senere var han sogneprest i sognet St. Mary i Colorado Springs fra 1976 til 1979 og i sognet Christ the King i Denver fra 1979 til 1982; sogneprest for Guardian Angels i Denver fra 1982 til 1987 og dekan, og medlem av presterådet fra 1986 til 1987.
Tilbake igjen var han direktør for erkebispedømmets liturgiske avdeling, seremonimester og og meddirektør for avdelingen for den kontinuerlige videreutdannelse av presteskapet fra 1990 til 1994. Han var sekretær for katolsk utdanning av erkebispedømmet fra 1994 til 1999.
Biskop av Fargo
I 2001 ble han utnevnt til koadjutorbiskop av Fargo, ble bispeviet av erkebiskopen av Saint Paul og Minneapolis, Harry J. Flynn den 24. august samme år; medkonsekratorer var biskopen av Fargo, James Stephen Sullivan, og erkebiskopen av Denver, Charles Joseph Chaput, O.F.M. Cap.
Han ble ordinarie biskop der den 18. mars 2002, etter biskop James Sullivan.
Fra 2005 til 2006 var Aquila interimadministrator av bispedømmet Sioux Falls i Sør-Dakota frem til ordinasjonen av Paul J. Swain til biskop av det bispedømmet i oktober 2006.
Erkebiskop av Denver
Den 29. mai 2012 ble biskop Aquila utnevnt til erkebiskop av Denver. Aquila ble innsatt i embedet 18. juli.
Den 10. august 2021 undertegnet Aquila og andre katolske biskoper i Colorado et brev som opponerte mot tvungen covid-19-vaksinering av ansattte i forretninger og i det offentlige.
Episkopalgenealogi
Hans episkopalgenealogi er:
Antonio Nogués
Antonio Nogués (født 27. april 1945) er en spansk landhockeyspiller.
Han representerte Spania under Sommer-OL 1968 i Mexico by, hvor laget hans ble nummer 6.
Roger Capey
Roger Capey (født 27. februar 1945, død 2009 eller før) var en newzealandsk landhockeyspiller.
Storsandlilje
Storsandlilje (Anthericum liliago) er en flerårig, glatt urt i aspargesfamilien.
Roger Capey
Han representerte New Zealand under Sommer-OL 1968 i Mexico by, hvor laget hans ble nummer 7.
Storsandlilje
Den har en kort jordstengel som er 4–8 mm i diameter. Bladene er grunnstilte, linjeformede, flate eller med en grunn fure og 10–40 cm lange. Blomsterstengelen er 15–100 cm lang. Blomsterstanden er en enkel eller litt forgrenet klase med 5–25 blomster; de er skinnende hvite og duftende. Det er seks blomsterdekkblad og seks pollenbærere. Griffelen er bøyd. Frukten er en eggformet, spiss kapsel.
Storsandlilje vokser på solrike steder, helst på kalkgrunn. Den er hovedsakelig utbredt i fjell- og åslandskap i Mellom- og Sør-Europa. Den finnes østover til Romania og nordlige Anatolia og nordover til Danmark og Sør-Sverige. I Sverige er den bare kjent fra Skåne, Blekinge, Öland og Östergötland.